Iyada oo ay maalinba maalinta ka dambaysa isa soo tarayaan dhibaatooyinka caafimaad ee shacabka reer Somaliland ay ka dhaxalayaan cuntooyinka iyo daawooyinka tayada xun ee dalka sida la doono loo soo galiyo wakhti aanay jirin hay’ad kantaroosha tayada iyo bad-qabka daawooyinkaasi iyo raashinkaasi ayaa waxa waddanka Imaaraadka Carabta naga soo gaadhay warbixin dhiillo xambaarsan oo ay Wargeyska Foore la wadaageen qaar ka mid ah Muwaadiniinta dalkaasi Degan oo noo sheegay in raashin tayo xun oo wakhtigiisu dhaco lagu soo farsameeyo taariikh cusubna dib loogu soo qoro waddankaasi iyada oo ay ganacsatada waaweyn qaar ka mid ahi gabood falladaasi shacabkooda dhibaatada ku ah ay ka sameeyaan dalkaasi iyaga oo dalka keena raashin badan oo wakhtigiisii dhacay ama dhaw yahay oo dib loogu soo habeeyo taariikh muddo dheer ah oo cusub sidaana dalka lagu soo galiyo.
